**Paytrail Oyj** on Suomen suurin verkkomaksamiseen erikoistunut yritys. Paytrailia valvovat samat Finanssivalvonnan viranomaiset kuin pankkejakin  ja sen tarjoama maksunvälityspalvelu on suunniteltu siten, että vaikka siihen murtauduttaisiin, maksutiedot pysyvät salassa.*lähde?*

Paytrail kuuluu tanskalaiseen Nets Groupiin.

Historia
--------

### Suomen Verkkomaksut (2007–2012)

Lennu Keinänen ja Niko Lehtonen perustivat Paytrailin Jyväskylässä vuonna 2007 nimellä Suomen verkkomaksut. Keinänen sai yrityksen liikeidean verkkokauppiaiden tarpeista. Ensimmäisen yrityksensä Keinänen perusti vuonna 1996 ollessaan peruskoululainen. Kolmannen yrityksensä hän perusti opiskelukaverinsa kanssa. Verkkokauppoja toteuttavan yrityksen asiakkaansa tuskailivat rahanvälityksen kanssa. "Jokaisen pankin kanssa piti tehdä erillinen sopimus maksuliikenteestä. Se oli yrittäjille työlästä ja kallista." "Kovan jalkatyön" jälkeen yritys sai pankit kumppaneikseen ja siitä tuli Suomen ensimmäinen maksunvälityspalvelu, minkä ansiosta se kasvoi nopeasti.

Vuonna 2012 yritys työllisti 38 henkilöä, lähinnä Jyväskylässä, mutta sillä oli konttori myös Ruotsissa. Sen liikevaihto oli 3,4 miljoonaa euroa ja markkinaosuus Suomessa 60 prosenttia. Sillä oli noin 3500 verkkokauppa-asiakasta.

### Paytrail (2013–)

Yritys muutti nimensä Paytrailiksi vuonna 2013 lanseeratessaan uuden palvelunsa, Paytrail-tilin, jonka tavoitteena oli yksinkertaistaa maksamista verkkokaupassa. Tilin avulla verkosta ostaminen oli mahdollista yhdellä klikkauksella ja yksillä tunnuksilla. Asiakkaan ei siis tarvinnut enää erikseen rekisteröityä, syöttää toimitus- ja maksutietojaan tai varmentaa maksua verkkopankkitunnuksillaan. Vuoden liikevaihto oli 4,5 miljoonaa euroa.

Alkuvuoteen 2014 mennessä Paytrail keräsi osakeannilla yli 800 000 euroa. Annissa yhtiöön sijoitti 20 sijoittajaa, joista suurin oli Keski-Suomessa toimivan pääomasijoitusyhtiö Midinvest Management Oy:n hallinnoima rahasto. Lokakuussa yhtiön kautta oli kulkenut jo yli miljardin euron arvosta tuotteita ja palveluita. Puhelinta tai tablettia käytti maksamiseen noin 15 prosenttia Paytrailin asiakkaista. Joulukuussa Keinänen ja Lehtonen myivät enemmistön yrityksestä tanskalaiselle maksuvälitykseen erikoistuneelle Netsille, joka osti 80 prosenttia Paytrail Oyj:stä. Paytrailin verkostoon kuului silloin noin 4 500 kauppiasta ja yli 10 000 verkkokauppaa ja -palvelua.

Maaliskuussa 2016 Paytrail aloitti yhteistyön American Expressin kanssa, joka tarjosi luotto- ja maksukortteja, matkashekkejä sekä matka- ja rahoituspalveluja maailmanlaajuisesti noin 70 miljoonalle kortinhaltijalle. Yhteistyön avulla Paytrailin asiakkailla on aiempaa monipuolisemmat toimintamahdollisuudet verkkokauppansa kansainvälistämisessä. Huhtikuussa Paytrailin avulla on ostettujen tuotteiden ja palveluiden arvo ylitti 2 miljardin euron rajan. Vuoden liikevaihto oli 8,7 miljoonaa euroa.

Keväällä 2017 Paytrail lähti ensimmäisten toimijoiden joukossa Otto-pankkiautomaatteja ylläpitävän Automatian tarjoamaan avoimeen mobiilimaksujärjestelmään. Siirto-järjestelmän avulla voi tehdä reaaliaikaisia rahansiirtoja kaupassa, verkkokaupassa ja kännyköiden kautta eri pankkien asiakkaiden välillä. Kesällä Nets osti loput 20 prosenttia Paytrailin osakkeista, kauppahinta oli noin 7,8 miljoonaa euroa. Yritys työllisti yli 50 asiantuntijaa.

Yritys teki Kauppalehden syksyllä 2018 tekemän selvityksen mukaan "kannattavaa ja kovaa kasvua".

Keväällä 2020 koronakriisi kasvatti Paytrailin kysyntää. Esimerkiksi maaliskuussa palvelun otti käyttöönsä lähes kolminkertainen määrä uusia verkkokauppoja verrattuna syksyyn 2019.

Tammikuussa 2021 Paytrail kertoi ostavansa OP Ryhmään kuuluvan Checkout Finlandin.

Tuote
-----

Verkkokauppiaiden pitää tehdä omat sopimukset kaikkien pankkien kanssa, joita heidän asiakkaansa käyttävät. Kun verkkokauppa linkitetään Paytrail-palveluun, maksunvälitys yksinkertaistuu siten, että kaupan asiakkaat maksavat ostoksensa Paytrailille, joka ottaa summasta osuutensa ja tilittää loput verkkokaupalle, mikä säästää verkkokauppiaan aikaa ja kuluja. Paytrailin asiakkaisiin kuuluu muun muassa Valtionkonttori, jonka kautta palvelua pääsee käyttämään noin tuhat julkisen alan toimijaa, esimerkiksi kunnat, Trafin ja Patentti- ja rekisterihallitus.

Markkinointi
------------

Paytrail julkaisee vuosittain Verkkokaupan trendit -selvityksen  ja verkkokaupparaportteja, jotka kertovat siitä, miten suomalaiset ostavat verkosta.

Vuoden verkkokauppavaikuttaja -kilpailun avulla Paytrail haluaa lisätä verkkokaupan arvostusta ja nostaa ansioituneita tekijöitä esiin. ­Vuoden 2018 vaikuttajaksi valittiin Varustelekan perustaja Valtteri Lindholm. Vuoden 2020 kilpailun voitti Kaalimato.comin toimitusjohtaja Mikko Rosén.

Tunnustuksia
------------

* Lennu Keinänen valittiin Keski-Suomen Nuoreksi Yrittäjäksi vuonna 2013
* Paytrail oli Suomen parhaat työpaikat -kilpailussa pienten yritysten joukossa sijalla 6 vuonna 2016 ja sijalle 4 vuonna 2017. Paytrail palkitsee työntekijöitään muun muassa työajalla pidettävillä elokuvien yksityisnäytöksillä pari kertaa vuodessa.
* Paytrail on saanut yhdysvaltalaisen Red Herringin Europe Top 100 -palkinnon ja se on ollut mukana Deloitten Technology Fast 500 -listauksessa.

Lähteet
-------

1. 1 2 3 4 5 6  Paytrail Oyj *Kauppalehti*. Viitattu 5.8.2021.
2. 1 2 3 4 5  Paytrail tähtää maailman maksumarkkinoille *Yle Uutiset*. Viitattu 14.1.2019.
3. 1 2  Paytrail Plc: Tarinamme | Paytrail *www.paytrail.com*. Viitattu 14.1.2019.
4. 1 2  Paytrail Oyj - Y-tunnus: 2122839-7 - Yritystiedot, taloustiedot, päättäjät & hallituksen jäsenet *www.finder.fi*. Viitattu 14.1.2019.
5. 1 2 3  Ari Karkimo: Verkkomaksuyhtiö Paytrail ostaa Checkout Finlandin *Kauppalehti*. Viitattu 5.8.2021.
6. 1 2  Matti Tuominen: Paytrail keräsi annilla lähes miljoonan *KSML.fi – Keskisuomalainen*. Viitattu 14.1.2019.
7. 1 2 3 4  Saara Koho: Paytrail raivasi itselleen tien *Talouselämä*. Viitattu 14.1.2019.
8. 1 2 3  Koulupoika Lennu ryhtyi DJ:ksi ja perusti oman firman tyhjästä - 33-vuotiaana hänestä tuli miljonääri *www.iltalehti.fi*. Viitattu 5.8.2021.
9. 1 2  Jorma Rahkonen: Jyväskylän ihmekasvajan enemmistö myytiin Tanskaan *Keskisuomalainen*. Viitattu 14.1.2019.
10. ↑  Eija Leinonen: Suomen Verkkomaksut lanseeraa uuden palvelunsa Lontoossa *Keskisuomalainen*.  Arkistoitu 15.1.2019. Viitattu 14.1.2019.
11. 1 2  Jyväskyläläinen Paytrail jyrää verkkokaupassa *Yle Uutiset*. Viitattu 14.1.2019.
12. 1 2  Talouselämä: Ensimmäinen miljardi 7 vuodessa, toinen miljardi 1,5 vuodessa - Suomen verkkokaupasta kovat luvut *Talouselämä*. Viitattu 14.1.2019.
13. ↑  Heidi Pitkänen: Paytrail ja American Express yhteistyöhön *Keskisuomalainen*. Viitattu 14.1.2019.
14. 1 2  Heidi Pitkänen: Tanskalainen Nets osti loputkin Paytrailin osakkeet *Keskisuomalainen*. Viitattu 14.1.2019.
15. ↑  nina Törnudd / STT: Suomalaiset pääsevät keväällä siirtämään rahaa kännykästä kännykkään *Keskisuomalainen*. Viitattu 14.1.2019.
16. ↑  Olli Herrala: Supercell ja Uros kärjessä, muut valovuoden päässä *Kauppalehti*. Viitattu 14.1.2019.
17. ↑  Tilasitko sinäkin? Suomalaiset himoitsevat nyt erityisesti yhtä asiaa verkkokaupoista – Paytrail: "Kovaa kasvua on havaittavissa" *mtvuutiset.fi*.  2.4.2020. Viitattu 5.8.2021.
18. ↑  Suvi-Tuulia Nykänen: Jyväskyläläinen Paytrail voitti suuren kilpailutuksen: Hoitaa tulevaisuudessa tuhannen julkisen toimijan rahaliikenteen *Keskisuomalainen*. Viitattu 14.1.2019.
19. ↑  Anna-Kaisa Urpelainen: Kiinnostuvatko suomalaiset kuluttajat viimein ruoan verkkokaupasta? "Enää ei ole kyse siitä, että kuluttajilla ei olisi rahaa" *Talouselämä*. Viitattu 14.1.2019.
20. ↑  Anna-Kaisa Urpelainen: Tekoäly kehittää verkkokauppaa – Miltä kuulostavat ultraälykkäät haut, personoidut kategoriat ja asiakkaiden arvoluokittelu? *Talouselämä*. Viitattu 14.1.2019.
21. ↑  Anna-Kaisa Urpelainen: Tällaisia ovat keskiverto mies- ja naiskuluttajat verkossa – "Hetki, jonka aikana kuluttaja on valmis ostamaan, on lyhyt ja katoavainen" *Talouselämä*. Viitattu 14.1.2019.
22. ↑  Pirkko Tammilehto: Varustelekan perustajasta vuoden verkkokauppavaikuttaja - Sai 41 prosenttia äänistä *Kauppalehti*. Viitattu 14.1.2019.
23. ↑  Pirkko Tammilehto: Seksilelukaupan toimitusjohtaja ylsi vuoden verkkokauppavaikuttajaksi – "Olemme selkeästi tehneet jotain oikein" *Talouselämä*. Viitattu 5.8.2021.
24. ↑  Keski-Suomen Nuori Yrittäjä 2013 on Lennu Keinänen, Suomen Verkkomaksut/Paytrail Oyj *Yrittajat.fi*.  14.6.2013. Viitattu 14.1.2019. [vanhentunut linkki]
25. ↑  Annika Rantanen: Suomen parhaat työpaikat listattiin: Jyväskyläläisfirma pienten yritysten parhaimmistoa *Keskisuomalainen*. Viitattu 14.1.2019.
26. 1 2  Jorma Rahkonen: Elokuvia työajalla näyttävä jyväskyläläinen yritys menestyi parhaiden työpaikkojen vertailussa *Keskisuomalainen*. Viitattu 14.1.2019.
27. ↑  Hannu Vanhanen: Verkkomaksuyhtiö haastaa kansainvälisen jätin *Kauppalehti*. Viitattu 14.1.2019.

Aiheesta muualla
----------------

* paytrail.com